Diari Oficial de la Generalitat Valenciana


Sumari del DOGV 5035, del 24-06-2005 (2005/6704)

RESOLUCIÓ de 21 d'abril de 2005, del conseller d'Infraestructures i Transport, per la qual es determina l'explotació per part de l'Entitat Pública de Sanejament d'Aigües Residuals de la Comunitat Valenciana de l'estació depuradora d'aigües residuals de Benasau (Alacant).
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5035

Data del DOGV
:   24-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6704


Data del document
:   21-04-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Entitat Pública de Sanejament d'Aigües Residuals de la Comunitat Valenciana
    * Benasau
    * tractament de l'aigua
    * contracte de serveis

RESOLUCIÓ de 21 d'abril de 2005, del conseller d'Infraestructures i Transport, per la qual es determina l'explotació per part de l'Entitat Pública de Sanejament d'Aigües Residuals de la Comunitat Valenciana de l'estació depuradora d'aigües residuals de Benasau (Alacant). [2005/F6704]
  
Antecedents de fet
  
La Conselleria d'Obres Públiques, Urbanisme i Transports (actualment Infraestructures i Transport) de la Generalitat i la Diputació Provincial d'Alacant van subscriure el 23 de juliol de 1992 un conveni per a l'execució d'infraestructures de sanejament i depuració d'aigües residuals a la Comunitat Valenciana. Posteriorment, es va ampliar este amb les addendes de 14 de juny de 1995, 21 d'abril de 1999 i 26 de juliol de 2002.
  
El conveni determina la participació d'ambdós administracions en el finançament - 60% a càrrec de la conselleria i 40% a càrrec de la diputació - i execució - a càrrec de la diputació - d'una sèrie de sistemes de depuració, que comprenen tant rehabilitació, ampliació o millora d'instal·lacions de depuració ja existents com nova construcció.
  
A estos efectes, la clàusula setena del conveni assenyala que la titularitat de les instal·lacions correspondrà:
  
En cas de rehabilitació, ampliació o millora d'instal·lacions de depuració ja existents, a l'ajuntament titular de la instal·lació inicial.
  
En el cas de construcció de noves instal·lacions d'evacuació i tractament d'aigües residuals, a la Generalitat.
  
Així mateix, l'esmentada clàusula setena del conveni assenyala que la conservació i explotació de les obres i instal·lacions objecte d'este correspondrà al titular.
  
Com a conseqüència de l'execució de l'esmentat conveni, la diputació ha anat concloent les obres de construcció d'una sèrie de nous sistemes públics de depuració, i ha subscrit la corresponent acta de recepció de les obres de la depuradora de Benasau (Alacant).
  
De conformitat amb el que disposa la clàusula setena del conveni, l'explotació durant el primer any de construcció correspon a la Diputació Provincial d'Alacant.
  
Ha transcorregut ja el període esmentat, per la qual cosa és necessari prendre les mesures per a garantir-ne la correcta explotació i l'adequada prestació del servici públic per al qual va ser construïda.
  
Fonaments de dret
  
La Llei 2/1992, de 26 de març, de Sanejament de les Aigües Residuals de la Comunitat Valenciana, determina en l'article 3 que correspon a la Generalitat entre altres atribucions, la planificació, l'aprovació definitiva de plans i projectes, així com l'elaboració de projectes, l'execució d'obres i l'explotació de les instal·lacions i servicis que promoga directament. De la mateixa manera, la llei determina que la Generalitat podrà utilitzar qualsevol mecanisme convingut, concertat, organitzatiu o funcional, en el cas que això contribuïsca a millorar l'eficàcia de la gestió pública.
  
D'un altre costat, l'article 13 assenyala que l'actuació de la Generalitat en les matèries a què es referix la llei es durà a terme a través del Govern Valencià i de les conselleries d'Infraestructures i Transport i de Territori i Habitatge i, així mateix, a través de l'Entitat Pública de Sanejament d'Aigües Residuals de la Comunitat Valenciana, que la mateixa llei crea amb personalitat jurídica pròpia i plena capacitat pública i privada, i que té com a objecte la gestió i l'explotació d'instal·lacions i servicis, i l'execució d'obres d'infraestructura, en matèria de proveïment d'aigua, de tractament, depuració i, si és el cas, reutilització de les aigües depurades i, en general, de totes aquelles mesures que puguen contribuir a incrementar l'eficiència de l'ús dels recursos hídrics a la Comunitat Valenciana, així com la gestió del cànon de sanejament (article 14 de la Llei 2/1992, de 26 de març, de Sanejament d'Aigües Residuals de la Comunitat Valenciana, en la nova redacció que li dóna la Llei16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana).
  
Igualment, atés que l'entitat es concep com una persona jurídica de caràcter essencialment instrumental, la llei establix entre les seues funcions la de gestionar l'explotació de les instal·lacions i executar les obres de sanejament i depuració que la Generalitat determine, així com aquelles que li puguen encomanar les entitats locals i altres organismes (art. 16.a).
  
Finalment, d'acord amb l'article 14.2 de l'esmentada llei, la relació de la Generalitat amb l'Entitat Pública de Sanejament es realitzarà a través de la Conselleria d'Infraestructures i Transport.
  
Vista la proposta de la Direcció General d'Obres Públiques.
  
En virtut d'això, i de conformitat amb el que establixen els articles 14.2 i 16 a) de la Llei 2/1992, de 26 de març, article 35 de la Llei 5/1983, de 30 de desembre, de Govern Valencià, i 8 del Decret 182/2004, d'1 d'octubre, pel qual s'aprova el Reglament Orgànic i Funcional de la Conselleria d'Infraestructures i Transport, resolc:
  
L'explotació de l'estació depuradora d'aigües residuals de Benasau (Alacant) la durà a terme l'Entitat Pública de Sanejament d'Aigües Residuals de la Comunitat Valenciana, amb efecte des del dia 29 d'abril de 2005.
  
Contra la present resolució, que esgota la via administrativa, pot interposar-se amb caràcter potestatiu recurs de reposició davant del mateix òrgan que la va dictar en el termini d'un mes, comptador des de l'endemà de la notificació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que els dóna la Llei 4/1999 de 13 de gener (BOE núm.12, de 14 de gener).
  
No obstant el que disposa el paràgraf anterior, la present resolució podrà ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana, per mitjà de la interposició del corresponent recurs contenciós administratiu en el termini de dos mesos, comptadors des de l'endemà de notificació d'esta o, si és el cas, de la resolució expressa del recurs potestatiu de reposició, de conformitat amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga interposar, si és el cas, qualsevol altre recurs que s'estime procedent.